Document ID: 31979R1377

ΚΑΝΟΝΙΣΜΟΣ (ΕΟΚ) αριθ. 1377/79 ΤΗΣ ΕΠΙΤΡΟΠΗΣ της 2ας Ιουλίου 1979 περί δευτέρας τροποποιήσεως του κανονισμού (ΕΟΚ) αριθ. 3083/73 "περί ανακοινώσεως των αναγκαίων στοιχείων για την εφαρμογή του κανονισμού (ΕΟΚ) αριθ. 2358/71 περί κοινής οργανώσεως αγοράς στον τομέα των σπόρων προς σπορά"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 2358/71 του Συμβουλίου της 26ης Οκτωβρίου 1971 περί κοινής οργανώσεως αγοράς στον τομέα σπόρων προς σπορά(1), όπως τροποποιήθηκε τελευταία από τον κανονισμό (ΕΟΚ) αριθ. 234/79(2), και ιδίως το άρθρο 9,
Εκτιμώντας:
ότι ο κανονισμός (ΕΟΚ) αριθ. 1119/79 της Επιτροπής(3) καθορίζει τις ειδικές λεπτομέρειες εφαρμογής του καθεστώτος των πιστοποιητικών εισαγωγής για τα υβρίδια αραβοσίτου-
ότι προς επίτευξη του σκοπού του καθεστώτος αυτού, η Επιτροπή πρέπει να είναι σε θέση να γνωρίζει τον προβλεπόμενο όγκο εισαγωγών- ότι για το σκοπό αυτό πρέπει να έχει στη διάθεση της ορισμένα στοιχεία που προέρχονται από τα Κράτη μέλη-
ότι πρέπει να καθορισθούν η φύση των στοιχείων αυτών καθώς και οι οριακές ημερομηνίες για την ανακοίνωση τους, και ότι πρέπει, ως εκ τούτου, να συμπληρωθεί κατά την έννοια αυτή ο κανονισμός (ΕΟΚ) αριθ. 3083/73 της Επιτροπής(4), όπως τροποποιήθηκε τελευταία από τον κανονισμό (ΕΟΚ) αριθ. 685/79(5)-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως των Σπορών προς Σπορά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 3083/73 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 2 Ιουλίου 1979.

Labels: 12
3
17
6